Waarom het dié SA model 2 wagte nodig om haar te beskerm? | SARIE
Waarom het dié SA model 2 wagte nodig om haar te beskerm?	deur SARIE.com-span
Die Suid-Afrikaanse model Candice Swanepoel gaan 2 wagte hê wat haar beskerm wanneer sy die wêreld se duurste onderklere dra.
Candice gaan by die jaarlikse Victoria’s Secret vertoning onderklere dra wat ongeveer $10 miljoen (R99,6 miljoen) werd is. Dié 23-jarige model van Mooirivier in KwaZulu-Natal gaan op die loopplank loop met dié fantasie-onderklere wat deur die internasionaal-bekende juwelier Mouawad ontwerp is.
SARIE.com het onlangs saam met Candice in die Kaap gekuier. Lees meer hier! Dié onderklere bevat sowat 4 200 edelstene van regoor die wêreld en is in 18 karaat goud geset. Die robyn in die middel van die bostuk is 52 karaat!
Dit is ’n groot eer vir ’n onderklere-model om dié fantasie-onderklere te dra. Hiermee volg Candice in die voetspore van Gisele Bündchen, Heidi Klum en Claudia Schiffer wat ook al dié fantasie-onderklere gedra het.
Dié onderklere is spesiaal vir Candice se lyf gemaak. Wanneer sy dit aantrek, moet sy handskoene dra en sy word deur 2 lyfwagte beskerm.
BRON: Daily Mail, Vogue
Saterdagaand deel nagtegaal Corlea Botha die verhoog met sangers soos Refentse, Snotkop, Elvis Blue, Juanita du Plessis, Robbie Wessels en Adam by die Jacaranda FM-musiekkonsert by die Innibos Laeveld Nasionale Kunstefees op Mbombela (Nelspruit). “Ek doen ’n lekker edgy Bon Jovi-liedjie …